|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Specializációs projekttárgy ● Specialization Design Course

## Azonosító (tantárgykód)

BMEEPUIQ711

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 0 |  |
| gyakorlat | 6 | önálló kurzus |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

6

## Tantárgyfelelős

|  |  |
| --- | --- |
| neve: | Szabó Árpád DLAegyetemi docensszabo.arpad@epk.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

http://www.urb.bme.hu/...

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés, magyar nyelven ● Város/építészet specializáció ● 7. félév

#### 3N-ME ● Építész nappali mesterképzés magyar nyelven ● Város/építészet specializáció ● 1. félév

#### 3NAM0 ● Építészmérnöki nappali osztatlan mesterképzés, angol nyelven ● specializáció ● 7. félév

Kötelezően választható az alábbi képzéseken:

#### 3N-ME ● Építész nappali mesterképzés magyar nyelven ● Ingatlanfejlesztés és Környezettudatos és innovatív épületszerkezeti tervezés specializáció ● 1. félév

#### 3N-ME ● Építész nappali mesterképzés magyar nyelven ● Ingatlanfejlesztés és Környezettudatos és innovatív épületszerkezeti tervezés specializáció ● 1. félév

## Közvetlen előkövetelmények

### Erős előkövetelmény:

#### Specializáció-választás

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### **-**

## A tantárgyleírás érvényessége

#### Jóváhagyta az Építészmérnöki Kar Tanácsa, érvényesség kezdete 2022. március 30.

# Célkitűzések és tanulási eredmények

## Célkitűzések

A Város/Építészet specializáció „Tervezés” tantárgya egy olyan építészeti tervezési tárgy, melyben a természeti környezettel, településszerkezettel, településképpel való ismerkedés során szerzett tapasztalatok jelentik a félév során javasolt beavatkozások kiindulópontját. A településszerkezet épületekre gyakorolt hatása mellett a félév során vizsgáljuk még az épületeknek a városi terek formáira és használatára gyakorolt hatását. A félév folyamatában nagy szerepet kap a település meglévő potenciáljainak és erőforrásainak felmérése, és cél az ehhez építészetileg és környezettudatossági szempontból is illeszkedő beavatkozás megtalálása, miközben kiemelten foglalkozunk a fenntarthatóság, a hagyományos anyaghasználat és a korszerű építészet, valamint a közösségi építészet kérdéseivel is. A félév elejéhez kötődő csoportos vizsgálatok a várostervezés bevett módszereit követik, mely után a hallgatók önálló munkában készítik el 1-1 épület terveit. Az építészeti konzultációk kiegészülnek, tájépítész- és várostervezési konzultációkkal is.

A tervezési terület az egész műterem számára ugyanaz: a félév egy kisvárosias település egészének vizsgálatával kezdődik majd a léptékek folyamatos szűkítése után jutunk el az épület és közvetlen környezetének léptékéig. Mások munkájának folyamatos figyelemmel kísérése, a saját tervnek azzal való folyamatos összevetése tervezési tantárgy tematikájának fontos része.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 7.1.1. pontja szerint:

#### A tantárgy lényegi eleme, hogy egy összetett tervezési feladaton keresztül érti a hallgató a tervezés valódi összetettségét, az ehhez szükséges komplex gondolkodást,

#### a valós tervezési folyamatot modellezve tanulja meg az egyes szakterületek egyedi jellegzetességeit, továbbá komplex összefüggéseit,

#### átlátja az építészmérnök szakma társadalmi kötelezettségeit, annak szociológiai, műszaki, gazdasági, jogi és etikai tényezőit;

#### ismeri az épületek alapvető konstruálási és méretezési elveit, jellemző megoldásait, az építés anyagainak tulajdonságait, különös tekintettel a tartószerkezeti, épületszerkezeti, épületfizikai, tűzvédelmi és egyéb szabványokban rögzített műszaki követelményekre.

### Képesség – a KKK 7.1.2. pontja szerint:

#### Képes összefüggések vizsgálatára, elemzően felismerni környezetének építészeti problémáit, a tervezési folyamatra jellemző összetett, egyszerre több kérdésre fókuszáló gondolkodással rendelkezik;

#### önálló tervezői tevékenység révén képes egy tervezési feladatot átlátnia koncepció-alkotástól a részlettervek szintjéig

#### képes a magasépítési, tartószerkezeti, épületszerkezeti, épületgépészeti, energiahatékonysági, tűzvédelmi, akadálymentesítési megoldások működésének megértésére és alkalmazására, ezek kivitelezésében való közreműködésére;

#### képes a települések szabályozási tervek és az építésügyi szabályzások értelmezésére, alkalmazására, az ingatlanfejlesztés feladataira;

#### képes építési műszaki dokumentáció készítésére, a vonatkozó ábrázolási szabályok és szabványok alkalmazására, építészeti rajz, valós és virtuális modellezés, prezentáció készítésére;

#### képes megtalálni a kapcsolatokat az építészet műszaki, társművészeti megoldásai és kulturális meghatározó tényezői között, képes az esztétikai, funkcionális, megrendelői, műszaki, gazdasági, valamint a társadalmi, szociológiai és pszichológiai követelményeket integráló, a szabályozásoknak megfelelő, jó színvonalú épületek terveinek elkészítésére

### Attitűd – a KKK 7.1.3. pontja szerint:

#### Törekszik az esztétikai szempontokat, funkcionális és műszaki követelményeket egyaránt kielégítő, magas minőségű, harmonikus, műszakilag is precíz építészeti produktumok megvalósítására;

#### nyitott az új információk befogadására, törekszik szakmai és általános műveltségének folyamatos fejlesztésére;

#### együttműködik az ismeretek bővítése során az oktatóval és hallgatótársaival;

#### folyamatos ismeretszerzéssel bővíti tudását, törekszik az építészetben előforduló problémák megoldásához szükséges tervezői ismeretek elsajátítására és alkalmazására;

#### munkája során törekszik a rendszerszemléletű, folyamatorientált, komplex megközelítésre, a problémák felismerésére, és azok kreatív megoldására;

#### törekszik az építész szakma közösségi szolgálatba állítására, érzékeny az emberi problémákra, nyitott a környezeti és társadalmi kihívásokra, mindeközben tiszteli a hagyományokat, felismeri és védi az épített és természeti környezet értékeit;

#### törekszik a pontos és hibamentes feladatmegoldásra, a munkája során előforduló minden helyzetben törekszik a jogszabályok és etikai normák betartására, követi a munkahelyi egészségi és biztonsági, a műszaki, a jogi és gazdasági szabályozás előírásait.

### Önállóság és felelősség – a KKK 7.1.4. pontja szerint:

#### Önállóan végzi az alapvető tervezési kérdések, feladatok, problémák végiggondolását és azok megoldását, ismereteit kezdeményező módon tervezési programmá, majd építészetté formálja;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (tervlapok és szakági munkarészek), valamint az esetleges csoportmunka során létrehozott alkotásokért felelősséget vállal;

#### felelősséggel irányít szakmai gyakorlatának megfelelő méretű munkacsoportot, ugyanakkor képes irányítás mellett dolgozni egy adott csoport tagjaként;

#### döntéseit körültekintően, szükség esetén a megfelelő szakterületek képviselőivel konzultálva hozza meg és azokért felelősséget vállal.

## Oktatási módszertan

Egyéni konzultációk, közös értékelések, közös konzultációk.

## Tanulástámogató anyagok

### Szakirodalom

Szabó Julianna (szerk.) (2016) URB.0 - urbanisztika kezdőknek, e-book. http://urb.bme.hu/konyvtar/urbanisztika/URB.0-URBANISZTIKA-KEZD%C5%90KNEK.pdf

[Szabó Árpád (2011): Városiasság és Fenntarthatóság](file:///C%3A%5CUsers%5Curban%5CDownloads%5Coktatas%5Ctantargyi_adatlapok%5CUJ%5CKOMPLEX_DIPL_TT%5CURB_KOMPLEX_DIPLOMA_TT%5CSzab%C3%B3%20%C3%81rp%C3%A1d%20%09%282011%29%3A%20V%C3%A1rosiass%C3%A1g%20%C3%A9s%20Fenntarthat%C3%B3s%C3%A1g). <http://www.urb.bme.hu/varosiassag-es-fenntarthatosag/>

Benkő, M., & Fonyódi, M. (2009). *Glocal city - kortárs európai városépítészet*. Budapest: Terc K.

Firley, Eric & Grön, Katharina (2013). *The Urban Masterplanning Handbook*. New York: Wiley.

Cságoly Ferenc (szerk.) Középületek. Terc, Budapest, 2004.

Bitó János: Lakóépületek tervezése: http://www.tankonyvtar.hu/hu/tartalom/tamop412A/2011-0055\_lakoepuletek\_tervezese/index.html

Perényi Tamás (szerk.): Többlakásos házak: http://www.tankonyvtar.hu/hu/tartalom/tamop412A/2011-0055\_tobblakasos\_hazak/index.html

### Jegyzetek

Középülettervezés segédlet <http://www.kozep.bme.hu/wp-content/uploads/2014/11/kozepulettervezes_segedlet_2014.pdf>

Öltöző segédlet; Közlekedés segédlet; Helyszínrajz elemei segédlet http://www.ipar.bme.hu/letoltesek.php

Pandula András - P. Farkas Zsuzsa - Zsilinszky Gyula (2007): Tervezési Segédlet az akadálymentes épített környezet megvalósításához

Körner Zsuzsa PhD - Varga Imre (2012): Tömbrehabilitáció és környezetalakítás

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* *-*

## Gyakorlati órák tematikája

* Félévindító – a félév programjának, metodikájának, vizsgálatok és megismerés szempontjainak ismertetése, kiadott anyagok – csoportok alakítása
* A tervezési helyszín megismerése, előadások, helyszínbejárás
* Helyzetelemzés / csoportmunka, prezentációk
* Értékelés, jövőkép / csoportmunka
* Városfejlesztési stratégia, program / csoportmunka, prezentációk
* Közös beépítés / csoportmunka
* Közös beépítés / csoportmunka, prezentációk
* Egyéni feladatok koncepciója / egyéni konzultáció
* Tervbemutatás: közös vizsgálatok, program, beépítési terv bemutatása // egyéni feladatok / értékelés, konzultáció
* Épület / egyéni konzultáció
* Tervbemutatás: épület / az épület vázlatterve, közös bemutatás
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

1. A műtermi gyakorlatok 70%-án a részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját a félév során készített terv, annak prezentációi, valamint az önállóan készített tervfeladat eredményei képezik.
2. Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

* 1. *Összegző tanulmányi teljesítményértékelés:* –
	2. *Részteljesítmény értékelés*: a részteljesítmény egyféleképpen történik, melynek azonban két jól elkülöníthető része van: a félév első felében csoportosan készített tervfeladat, majd önállóan készített féléves terv (folyamatos, oktatói témavezetéssel, konzultációval segített alkotás).

Féléves terv: a tantárgy a tervezői készségeket és képességeket, a megszerzett tudás kompetenciáját komplex módon a félév végén beadandó terv és a közös városépítészeti munkarész alapján értékeli. A terv tartalmát, követelményeit, beadási határidejét, értékelési módját a tantárgyfelelős és a konzulensek határozzák meg. A terv a közös munkában készített városépítészeti munkarészre épül és a félév során még egy alkalommal kerül bemutatásra és bírálatra. Vázlatterv: a teljes terv M=1:200-as részletezettségben. A féléves tervet nyilvános prezentáción kell bemutatni, szóbeli értékelést követően a terv ötfokozatú skálán kerül értékelésre.

1. *Vizsgaidőszakban végzett teljesítményértékelések:* –

## Teljesítményértékelések részaránya a minősítésben

1. A félévvégi jegy megszerzésének feltétele a szorgalmi időszakban végzett teljesítmény mindegyikének a tanszék általi elfogadása, továbbá a félév közben készített önálló tervfeladat, valamint a féléves terv legalább elégséges teljesítése.
2. A félév csak minőségében, tartalmában elfogadott városépítészeti munkarész és vázlatterv bemutatás után folytatható, pótlás ütemterv szerint lehetséges.
3. A szorgalmi időszakban végzett teljesítményértékelések részaránya a minősítésben:

|  |  |
| --- | --- |
| **szorgalmi időszakban végzett teljesítményértékelések** | **részarány** |
| csoportos városépítészeti munkarész | 30% |
| önálló féléves építészeti terv  | 70% |
| **összesen:** | **∑ 100%** |

## Érdemjegy megállapítás

| érdemjegy | ECTS minősítés | Teljesítmény\* |
| --- | --- | --- |
| jeles (5) | Excellent [A] | ≥ 4,75 |
| jeles (5) | Very Good [B] | 4,5-4,75 |
| jó (4) | Good [C] | 3,5-4,49 |
| közepes (3) | Satisfactory [D] | 2,5-3,49 |
| elégséges (2) | Pass [E] | 2,0-2,49 |
| elégtelen (1) | Fail [F] | <2,0 |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### Az egyes félévközi teljesítményértékelésekhez egyenkénti minimumkövetelmény tartozik, ezért egyenként pótolhatók.

### A közbenső részfeladatok (városépítészeti munkarész, vázlatterv) a Tanszék által az ütemtervben meghatározott időpontig pótolhatók (egy hét).

### Az önállóan készített tervfeladat pótolható, illetve javítható az ütemtervben megadott módon.

### A megfelelő szintet el nem érő, közbenső feladatrészeket a hallgató köteles megismételni.

### A nem határidőben teljesített vagy sikertelensége miatt megismételt feladatbeadás esetén különeljárási díjat kell fizetni.

### Az ütemtervben meghirdetett tervezési gyakorlati feladatok a feladatkiírás szerinti tartalommal és a kari munkarendben meghatározott időben és adandók be.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×6=72 |
| felkészülés a konzultációkra | 12x3=36 |
| tervfeladatok elkészítése | 72 |
| összesen: | ∑ 180 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2022. március 30.